S-14/2014

I.

Mál þetta, sem dómtekið var 25. mars 2015, höfðaði lögreglustjórinn á Akranesi, með ákæru útgefinni 21. febrúar 2014, á hendur ákærða, P-kk-þgf H-kk-þgf, kt. ..., Vesturgötu 40 í Reykjavík, fyrir umferðarlagabrot „með því að hafa miðvikudaginn 22. janúar 2014 ekið bifreiðinni TE-835 undir áhrifum bannaðra ávana- og fíkniefna (amfetamín í blóði 25 ng/ml) austur Akrafjallsveg, Akranesi, uns lögreglan stöðvaði aksturinn á móts við skógræktina“. Er þetta talið varða við 1. mgr., sbr. 2. mgr., 45. gr. a., sbr. 100. gr., umferðarlaga nr. 50/1987, með síðari breytingum.

Í ákæru er þess krafist að ákærði verði dæmdur til refsingar, til sviptingar ökuréttar skv. 101. og 102. gr. umferðarlaga og til greiðslu alls sakarkostnaðar.

Ákærði krefst þess að hann verði sýknaður af kröfum ákæruvaldsins og að sakarkostnaður verði felldur á ríkissjóð.

II.

Miðvikudaginn 22. janúar 2014, kl. 21.30, voru tveir lögreglumenn við eftirlit í lögreglubifreið á Akrafjallsvegi þegar þeir veittu athygli bifreiðinni TE-835, með skráningarnúmerið G-2, sem ekið var austur Akrafjallsveg. Ákveðið var að kanna ástand og réttindi ökumanns. Var aksturinn stöðvaður og reyndist ökumaður vera ákærði. Lögreglu fór fljótlega að gruna ákærða um að vera undir áhrifum ávana- og fíkniefna og var hann því færður á lögreglustöðina á Akranesi þar sem hann gaf þvagsýni sem sýndi jákvæða niðurstöðu fyrir amfetamíni. Var ákærði því handtekinn og færður til frekari rannsóknar.

Í þágu rannsóknar málsins gaf ákærði þvagsýni í kjölfar handtöku, kl. 21.45, en blóðsýni var dregið úr honum kl. 22.10. Samkvæmt matsgerð Rannsóknastofu í lyfja- og eiturefnafræði frá 4. febrúar 2014 mældist amfetamín bæði í þvagi og blóði og reyndist magnið í blóði vera 25 ng/ml. Í matsgerðinni kemur fram að amfetamín sé í flokki ávana- og fíkniefna sem óheimil séu á íslensku forráðasvæði. Ökumaður hafi því verið óhæfur til að stjórna ökutæki örugglega þegar sýnið var tekið.

Ákærði var yfirheyrður á lögreglustöðinni á Akranesi í kjölfar handtöku og kannaðist hann við að hafa ekið bifreiðinni G-2 í greint sinn. Ákærði neitaði að hafa neytt fíkniefna. Hann kvaðst hins vegar hafa verið að skemmta sér um helgina á undan og drukkið þá landa. Væri líklegasta skýringin sú að einhver hefði þá sett efni í glasið hans. Um neyslu fíkniefna sagði ákærði að hann hefði síðast neytt efna um áramótin.

III.

Fyrir dómi greindi ákærði frá því að hann hefði ekið bifreiðinni umrætt sinn og með honum hefði verið J-kk-nf A-kk-nf. Aðspurður kvaðst hann ekki hafa fundið til áhrifa við aksturinn en hann hefði síðast neytt amfetamíns um áramótin 2013-2014. Aðspurður kvaðst ákærði telja að skýringin á því að amfetamín mældist í blóði væri sú að helgina áður hefði hann drukkið landa heima hjá J-kk-þgf og að í partýjum hefðu oft verið sett efni út í glös. Hins vegar kvaðst ákærði hafa drukkið landa beint úr flösku í greint sinn.

Vitnið J-kk-nf Þ-kk-nf H-kk-nf, vinur ákærða, gaf skýrslu fyrir dómi. Hann greindi frá því að hann hefði verið með ákærða laugardagskvöldið 18. janúar 2014. Hefðu þeir þá verið í teiti í Mosfellsbæ og drukkið landa. Kvaðst vitnið hafa heyrt af því að amfetamín eða önnur efni hefðu verið sett í drykki. Kom fram hjá vitninu að hann og ákærði hefðu báðir verið hættir neyslu á þessum tíma.

Vitnið G-kvk-nf Þ-kvk-nf, móðir ákærða, greindi frá því að laugardagskvöldið 18. janúar 2014 hefði ákærði hringt í hana og beðið hana um að sækja sig þar sem hann hefði drukkið landa og honum liði svo illa. Kvaðst hún hafa farið og náð í ákærða. Hafi hún komið að honum liggjandi í vegkanti og farið með hann heim. Aðspurt kvaðst vitnið hafa vitað til þess að ákærði hefði hætt neyslu fíkniefna árið 2013.

Vitnið E-kvk-nf B-kvk-nf greindi frá því í símaskýrslu fyrir dómi að í janúar 2014 hefði ákærði verið hættur neyslu.

Lögreglumennirnir S-kk-nf Ö-kk-nf S-kk-nf og Þ-kk-nf B-kk-nf staðfestu framlagðar lögregluskýrslur í málinu.

Vitnið K-kvk-nf Ó-kvk-nf, deildarstjóri hjá Rannsóknastofu í lyfja- og eiturefnafræði, gaf símaskýrslu fyrir dómi. Staðfesti hún þá niðurstöðu rannsóknar stofnunarinnar að í þvagsýni ákærða hefði fundist amfetamín og að í blóði hans hefðu mælst 25 ng/ml af amfetamíni. Aðspurt kvaðst vitnið ekki telja að amfetamín myndi mælast í blóði ef efnisins hefði verið neytt fimm dögum áður. Kom fram hjá vitninu að helmingunartími í blóði væri að öllu jöfnu um tólf tímar og því hefði þurft að vera um að ræða gífurlega stóran skammt.

IV.

Ákærða er gefið að sök að hafa miðvikudaginn 22. janúar 2014 ekið bifreiðinni TE-835 ófær um að stjórna henni örugglega vegna neyslu ávana- og fíkniefna. Við mælingu reyndist amfetamín í blóði ákærða 25 ng/ml, svo sem áður er rakið.

Fyrir dómi og hjá lögreglu hefur ákærði viðurkennt að hafa ekið bifreiðinni í greint sinn en neitað því að hafa ekið henni undir áhrifum fíkniefna. Hefur hann borið því við að ástæða þess að amfetamín hafi mælst í blóði sínu sé sennilega sú að því hafi verið blandað út í landa sem hann hafi drukkið nokkrum dögum fyrir ætlað brot, eða að lágmarki fjórum sólarhringum áður en hann var stöðvaður af lögreglu. Er þessi skýring ákærða engum viðhlítandi gögnum studd og að mati dómsins fjarstæðukennd. Samkvæmt því, og einnig með vísan til framangreinds vitnisburðar K-kvk-ef Ó-kvk-ef, deildarstjóra hjá Rannsóknarstofu í lyfja- og eiturefnafræði, um brotthvarfshraða fíkniefna úr blóði, verður ekki horft til skýringar ákærða við úrlausn málsins. Breytir engu í þeim efnum framburður móður hans og vinafólks. Verður ákærði því sakfelldur með vísan til framangreindrar mælingar Rannsóknastofu í lyfja- og eiturefnafræði á magni amfetamíns í blóði hans og telst brot hans réttilega heimfært til refsiákvæða í ákæruskjali.

Samkvæmt sakavottorði ákærða hefur hann frá árinu 2009 fjórum sinnum gengist undir viðurlög fyrir dómi og með lögreglustjórasátt vegna umferðar- og fíkniefnalagabrota. Með broti sínu nú hefur ákærði í þriðja sinn gerst sekur um brot gegn 45. gr. a í umferðarlögum nr. 50/1987. Þykir refsing hans að því virtu hæfilega ákveðin fangelsi í 30 daga. Þá er ákærði sviptur ökurétti ævilangt.

Loks verður ákærði skv. 1. mgr. 218. gr. laga um meðferð sakamála nr. 88/2008, dæmdur til greiðslu sakarkostnaðar samkvæmt yfirliti lögreglu um sakarkostnað og ákvörðun dómsins um málsvarnarlaun verjanda, sem ákveðin eru að meðtöldum virðisaukaskatti svo sem greinir í dómsorði. Jafnframt verður ákærða gert að greiða ferðakostnað verjandans.

Á-kk-nf M-kk-nf dómstjóri kveður upp dóm þennan, en hann tók við rekstri þess er hann var skipaður dómstjóri hinn 1.mars 2015.

D Ó M S O R Ð:

Ákærði, P-kk-nf H-kk-nf, sæti fangelsi í 30 daga.

Ákærði er sviptur ökurétti ævilangt.

Ákærði greiði málsvarnarlaun skipaðs verjanda síns, L-kvk-ef S-kvk-ef hdl., 400.000 krónur, ferðakostnað verjandans, 19.400 krónur, og annan sakarkostnað, 75.341 krónu.

Á-kk-nf M-kk-nf